ปล่อยตัว หะยีดาโอ๊ะท่าน้ำ อาสาออกมาร่วมสร้างสันติสุข
เรือนจำกลางปัตตานีปล่อยตัว ดาโอ๊ะ มะเซ็ง หรือ หะยีดาโอ๊ะท่าน้ำ ก่อนครบกำหนดโทษ ระบุมีความตั้งใจจะออกมาร่วมสร้างสันติสุขในพื้นที่19 ก.ย. 2558 สำนักสารสนเทศและประชาสัมพันธ์ ศูนย์อำนวยการบริหารจังหวัดชายแดนภาคใต้ (ศอ.บต.) รายงานว่า เมื่อเวลา 09.00 น.วันที่ 19 กันยายน 2558 เรือนจำกลางปัตตานีได้ปล่อยตัวนายดาโอ๊ะ มะเซ็ง หรือ หะยีดาโอ๊ะท่าน้ำ อายุ 58 ปี ถือเป็นการปล่อยตัวออกไปก่อนครบกำหนดโทษ โดยหะยีดาโอ๊ะ ท่าน้ำ ถูกจับกุมเมื่อปี 2541 ในคดีร่วมกันเป็นกบฏแบ่งแยกราชอาณาจักร ต่อมาในปี 2554 ศาลฎีกาตัดสินจำคุกตลอดชีวิตด้วยเหตุเพราะนักโทษชายรายนี้ประพฤติปฏิบัติตัวดี เป็นนักโทษชั้นเยี่ยม และได้ให้ข้อมูลอันเป็นประโยชน์ต่องานความมั่นคง มีความตั้งใจอย่างยิ่งว่าจะออกมาร่วมสร้างสันติสุขในพื้นที่ กองอำนวยการรักษาความมั่นคงภายใน ภาค 4 (กอ.รมน.ภาค 4) ศอ.บต. และศูนย์ปฏิบัติการตำรวจจังหวัดชายแดนภาคใต้ (ศชต.) ได้ร่วมกันทำข้อเสนอเพื่อขอปล่อยตัวออกไปก่อนครบกำหนดโทษ โดยคณะกรรมการเรือนจำจังหวัด กรมราชทัณฑ์ และกระทรวงยุติธรรม ได้พิจารณาอนุญาต รวมเวลาที่นายดาโอ๊ะ มาเซ็ง ถูกคุมขังเป็นเวลากว่า 17 ปี และหากเป็นไปตามกำหนดพ้นโทษในปี 2558นายดาโอ๊ะ มะเซ็ง หรือหะยีดาโอ๊ะท่าน้ำ ถูกจับพร้อมนายสะมะแอ สะอะ หรือหะยีสะมะแอท่าน้ำ ในข้อหาเดียวกัน ตลอดระยะเวลาที่อยู่ในเรือจำได้มีการพบปะกับหน่วยงานความมั่นคง และได้ให้ข้อมูลอันเป็นประโยชน์ต่อการแก้ไขปัญหาในพื้นที่อย่างมากต่อมา นายภาณุ อุทัยรัตน์ ได้ขอย้ายนักโทษทั้งสองรายจากเรือนจำกรุงเทพมหานคร มาอยู่ในจังหวัดสงขลา เพื่อสะดวกที่ญาติพี่น้องคนในครอบครัวไปเยี่ยม ต่อมาได้ย้ายมาอยู่ปัตตานี ก่อนหน้านี้ได้มีการปล่อยตัวหะยีสะมะแอท่าน้ำไปก่อน เมื่อวันที่ 17 กรกฎาคม 2558 ในช่วงวันตรุษอิดิ้นฟิ้ตตรี ครั้งนี้ปล่อยตัวหะยีดาโอ๊ะท่าน้ำ ในช่วงต้อนรับการเฉลิมฉลองวันอิติ้ลอัฏฮา จึงถือเป็นความสุขของบุคคลทั้งสองและท่านกลางความยินดีของญาติพี่น้องในวันเดียวกันนั้นทางเรือนจำกลางจังหวัดปัตตานีได้ปล่อยตัวผู้ต้องขังคดีกบฏอีก 4 ราย ซึ่งเป็นการพักการลงโทษเช่นเดียวกับนาดาโอ๊ะด้วย คือ นายมะกอรี ดาโอ๊ะ รับโทษมาแล้ว 6 ปี 12 เดือน 4 วัน นายอัรฟาน บินอาแว รับโทษมาแล้ว 3 ปี 6 เดือน 19 วัน นายหามะ สือแม รับโทษมาแล้ว 6 ปี 11 เดือน 24 วัน และ นายนูรดีนอาแว รับโทษมาแล้ว 6 ปี 9 เดือน 7 วัน ทั้งหมดถูกจับกุมฐานเกี่ยวพันเหตุฆ่าตัดคอ ด.ต.สัมพันธ์ อ้นยะลา เมื่อวันที่ 5 กรกฎาคม 2548
เรือนจำกลางปัตตานีปล่อยตัว ดาโอ๊ะ มะเซ็ง หรือ หะยีดาโอ๊ะท่าน้ำ ก่อนครบกำหนดโทษ ระบุมีความตั้งใจจะออกมาร่วมสร้างสันติสุขในพื้นที่ 19 ก.ย.
ชายแดนใต้,ดาโอ๊ะ มะเซ็ง,หะยีดาโอ๊ะท่าน้ำ